Jelenin softver otkriva rak (VIDEO) - Zena.rs\nJelenin softver otkriva rak (VIDEO)\nUpoznajte još jednu naj ženu "Blic žene". Posle super bake, prave prijateljice, jedne heroine sa sela, na red je došla i doktorka Jelena Vasiljević, koja je još kao dete znala da će se baviti prirodnim naukama. Kada joj je otac umro od metastaza, bila je sigurna da će istraživanja usmeriti na najveću pošast današnjice – karcinom\nJelenin softver u svojim bioinženjerskim firmama žele da imaju zemlje poput Slovenije, Nemačke, Švajcarske, Amerike Kad sretnete dr Jelenu Vasiljević, naučnu saradnicu u Institutu „Mihajlo Pupin“ i profesorku na Računarskom fakultetu u Beogradu, zaboravićete na sve stereotipe o naučnicima. Ona izgleda kao da je sišla s modne piste.Foto:\nPOGLEDAJTE KAKVE REZULTATE DAJE POSVEĆENOST I POSEBAN CILJ:\nNasmejana, vedra, lepa. Njeni izumi mogu da promene tok lečenju najveće pošasti savremenog doba – karcinoma. Zahvaljujući softveru koji je razvila moguće je klikom na dugme računara za samo\nnekoliko sekundi, s velikom preciznošću, utvrditi gde se kod obolelog od raka nalazi primarni tumor.\nSoftver, objašnjava Jelena, prepoznaje primarne karcinome dojke, bubrega i pluća u slučaju metastaza kostiju, a što je najvažnije, može da se nadograđuje.\nMoguće je dijagnostikovati i karcinom debelog creva, a softver određuje i koliko bi bila uspešna hemioterapija u skučajevima karcinoma dojke.\n– Ako dobije sertifikat i pojavi se na tržištu, softver ne bi trebalo da bude skup, a za njegovu primenu potrebna je dozvola nadležnih. Trenutno ispitujemo sve mogućnosti sertifikacije u Srbiji jer samo tako on može da se primeni u našim klinikama za onkologiju i patologiju - kaže.\nJelenin otac Svetislav je, kao i ona, bio elektrotehnički inženjer i radio u "Pupinu". On joj je bio pokretač.\n- Nažalost, umro je od metastaza, a da sestra i ja nismo nismo ni znale da je imao rak. Bilo mi je tada 16 godina. Zbog tate sam i počela da istražujem mogućnosti lečenja raka- dodaje.\nJelenina najveća snaga je ćerkica Nina, koja sanja o tome da postane slikarka. Videli smo njene crteže i, kažemo vam, zapamtite njeno ime. Možda ćemo i njoj jednog dana nositi poklone kao naj ženi "Blic žene"\nPROČITAJTE I OSTALE PRIČE O NAJ ŽENAMA "BLIC ŽENE":\nNaj žene "Blic žene": Upoznajte Željanu Radojičić Lukić, najkreativniju učiteljicu u Srbiji\nNaj žene "Blic žene": Majka i ćerka, rođeni borci (VIDEO)\nNaj žene Blic žene: Ova žena za 5 minuta obori drvo, a za sat ga pretvori u cepanice (VIDEO)\nNaj žene "Blic žene": Nekih lekara se deca plaše, nju prosto obožavaju (VIDEO)\nMarijana je dala drugarici bubreg, i to je za nju sasvim normalna stvar (VIDEO)\nBaka Radmila sa 100 ruku: Vozi traktor, pravi sapun, prede vunu, ore, drlja nivu, kosi, čuva stoku (VIDEO)\nVioleta Nedeljković/Jelena Isaković\nSamo u novom broju „Blic žene“: 15 MUŠKARACA otkriva kada je za njih KRAJ i zašto se RAZVODE\nDanas se obeležava KRSTOVDAN, dan strogog posta, a evo kakvi običaji prate ovaj veliki hrišćanski praznik\nZašto žrtve silovanja ponekad godinama ne prijave zlostavljače? Psiholozi kažu da za to imaju mnogo razloga\nDRAMA MAME IDE PRESTER "Takav strah nisam u životu osetila. Evo vam svi moji prsti, za jedan njegov da ga ne boli"


Sednice i zakoni u elektronskom obliku - Istinomer\nSednice i zakoni u elektronskom obliku\nPredsednik Administrativnog odbora Skupštine Srbije o uvođenju elektronskog parlamenta. (Tanjug, 20. 4. 2010. godine)\nAkter: Nenad Konstantinović\n„Do kraja 2011. godine će biti uveden ‘e-parlament’.“\nProjekat elektronskog parlamenta omogućava pre svega finansijsku uštedu jer jedna klasična sednica parlamenta ponekad ume da košta i više hiljada evra. Sa druge strane, e-parlament smanjuje i broj angažovanog ljudstva na pripremi i održavanju zasedanja.\nPrve elektronske sednice očekivane su od jeseni 2011.\n„Uobičajeni način održavanja sednica od narednog, jesenjeg zasedanja ‘odlazi u istoriju’ jer će se od oktobra u Skupštini Srbije održavati elektronske sednice, a zakoni iz Vlade Srbije u skupštinsku proceduru stizati u elektronskom obliku, najavljeno je danas na sednici Administrativnog odbora.“\nTanjug, 17. 2. 2011. godine\nUvođenje e-parlamenta se, ipak, malo odužilo, pa je prvu elektronsku sednicu u Narodnoj skupštini održao administrativni odbor 28. decembra.\nBudući da je elektronski parlament na izmaku kalendarske 2011. zaista uveden, ali da je u pitanju tek jedna sednica jednog odbora, izjavu Konstatinovića ocenjujemo sa „skoro ispunjeno“.\nParlament skupstina digitalizacija poslanici skupštinski odbori


Ukusna i jednostavna studentska jela - Beleške\nUkusna i jednostavna studentska jela\nBeleške > Magazin > How to > Ukusna i jednostavna studentska jela\nObjavljeno / 25.02.2019. Autor / Milena Ristić Kategorija / How to, Magazin\nStudentska jela se sa razlogom pominju kao izdvojena kategorija obroka, s obzirom na to da je jedan od najvećih problema mladih ljudi nekvalitetna ishrana tokom studija. Nedostatak vremena i kulinarskih veština sve češće dovode do prve prodavnice brze hrane čiji proizvodi, nažalost, postaju svakodnevna studentska hrana. Slabljenje kvaliteta života, imuniteta i energije treba pripisati prvenstveno ovoj lošoj navici, pa je krajnje vreme da loše obroke zamenite zdravim, obilnim i kvalitetnim alternativama.\nČetiri studentska recepta uz malo vremena i novca\nČak je i za studente kupovina kvalitetnih kućnih aparata online jedna od obaveznih stavki, zbog brže i lakše pripreme brojnih obroka. U nastavku navodimo ukusna jela koja ćete, bez obzira na aparate koje posedujete, brzo i lako pripremiti čak i kada ste u sred ispitnog roka.\n#1 Pileća salata sa povrćem\nJedan od najtraženijih obroka u brojnim restoranima su pileće salate sa raznim dodacima koji su vrlo hranjivi i zdravi. Ovakav obrok možete napraviti i u sopstvenoj režiji za svega 20 minuta, uz par stotina dinara i malo želje za eksperimentisanjem i mešanjem ukusa. Potrebne namirnice su pileći file, kačkavalj, zelena salata, kukuruz šećerac, dvopek, paradajz i sos po želji.\nPileći file iseckajte na sitne komadiće i isprižite, a za to vreme u tanjir položite listove zelene salate i komadiće paradajza, izmrvite dvopek, dodajte kačkavalj i kukuruz. Isprženu komade piletine dodajte i prelijte je sosom koji će odlično začiniti obrok. Ostaje samo da promešate sadržaj pileće salate i da uživate u zdravom i brzo pripremljenom obroku.\nSastojke možete menjati i dozirati po želji, sve dok oni podrazumevaju povrće i zdrave dodatke koji će doprineti ukusu jela. Za one koji žele obilniji obrok, tu je i uvek ukusan krompir koji možete dodati salati. U navedenu kombinaciju se odlično uklapa i avokado, pa kada poželite nešto drugačije da pojedete, dodajte ručku malo ove voćkice.\n#2 Umerena testenina – sinonim za studentska jela\nTesteninu je najlakše spremiti, pa se ona vrlo često nalazi na studentskom meniju. Iako prekomeran unos testenine nije poželjan, ipak verujemo da jedan da u nedelji možete da rezervišete za ovakav obrok koji ćete sami pripremiti i začiniti kvalitetnim sosom. Špagete Bolognese po čuvenom italijanskom receptu možete pripremiti uz vrlo jednostavne sastojke koji vas neće koštati mnogo: testenina, mleveno meso, šargarepa, celer, luk i sos od paradajza.\nNa ulju propržite luk, celer i šargarepu nekoliko minuta, a zatim dodajte meso, posolite ga i dobro izmešajte sastojke. Dovoljno je da se meso prži 15 minuta na srednjoj vatri, nakon čega bi trebalo dodati malo vode – tek toliko da prekrije meso. Smanjite vatru i pustite da se meso krčka dok voda ne nestane. Tome dodajte sos i pustite da se krčka još nekoliko minuta, uz lagano mešanje. Špagete bi trebalo da skuvate i procedite paralelno sa pripremom mesa, a sve zajedno može da vam oduzme između pola sata i 45 minuta, što zaista nije mnogo za ovako ukusan obrok.\n#3 Rižoto sa graškom i šunkom\nZa rižoto sa graškom i šunkom je potrebno samo 15 minuta, a kvalitet obroka je na vrlo visokom nivou. Sastojci koji su vam potrebni uključuju luk, ulje, pirinač, grašak, šunku i pola male tikvice. Sitno naseckan luk pržiti na ulju oko 10 minuta, a onda dodati pirinač i nekoliko minuta mešati. Pirinač je potrebno preliti sa malo vode. Kada pirinač bude skuvan, dodati mu tikvicu, šunku i grašak i mešati još nekoliko minuta. Studentski recepti uvek mogu da uključuju i jednostavne soseve koje možete brzo i lako spremiti ili jednostavno kupiti, a ukus će biti fenomenalan za koju god se opciju odlučite.\n#4 Šarena kajgana\nZa šarenu kajganu su potrebna jaja, malo šunke, slanine, crvene paprike i spanaća. U sastojke možete uvrstiti i gljive. Jaja je potrebno dobro izmutiti, i tome dodati naseckanu šunku, papriku i slalninu. Spanać dodati i mešati, dok se smesa ne sjedini. Potrebno je svega 20 minuta za pripremu ovog obroka, koji će biti znatno bogatiji u odnosu na običnu kajganu, a u isto vreme i odlična alternativa za pekarske proizvode. Studentski recepti bi trebalo da sadrže ovaj obrok, s obzirom na to da se vrlo jednostavno i brzo sprema, od sastojaka koje već imate u svom frižideru.\nStudentska hrana očigledno ne mora biti tako komplikovana i teška za pripremu, ukoliko posvetite samo pola sata dnevno pripremi zdravog obroka. Najbolja stvar kod navedenih specijaliteta je to što ovi studentski recepti nisu striktno određeni, pa uvek možete menjati sastojke prema sopstvenom ukusu i preferencijama.


jelica jovanovic – Žene u arhitekturi\nRegionalni portal za žensko stvaralaštvo u arhitekturi\nHome Posts tagged "jelica jovanovic"\nОзнака: jelica jovanovic\nKnjiga Žene u arhitekturi\nKnjiga Žene u arhitekturi | Savremena arhitektura u Srbiji posle 1900. je prva publikacija sa ovakvom tematikom kod nas koja donosi niz tekstova i intervjua kojima se predstavlja izbor uspešnih žena arhitekata koje su delovale i deluju u Srbiji od početka 20. veka do danas. Pregled obuhvata žensku aktivnost na…\nadmin 02/01/2016 02/02/2016 Vesti andrea tamas, anja milic, biljana gligoric, bojana ibrajter gazibara, dubravka djukanovic, eva vanista lazarevic, grozdana sisovic, ivanka raspopovic, jelena atanackovic, jelica jovanovic, jelisaveta nacic, knjiga, ljiljana bakic, marija pavlovic, milena zindovic, milica krstic, milica steric, snezana vesnic, zaklina gligorijevic, zene u arhitekturi\t0\nZagonetna dama naše moderne\nPre ravno dve i po godine posetila sam Ivanku Raspopović kako bih dobila više informacija o dvema stvarima kojima sam se tada bavila. Prva tema jeste bila Ivankina profesionalna biografija, koju sam imala u verziji koja je publikovana 1972. godine u knjizi Jugoslovenska umetnost XX veka: Srpska arhitektura 1900-1970. Zanosila sam…\nadmin 18/08/2015 25/08/2017 Istraživanja arhitekta, istorijske licnosti, ivanka raspopovic, jelica jovanovic\t0\nandrea tamas anja milic arhitekta beograd biljana gligoric BINA bojana ibrajter gazibara british council dogadjaji dubravka djukanovic enterijer eva vanista lazarevic Graditeljke Beograda grozdana sisovic intervju istorijske licnosti ivanka raspopovic ivan stanojev izložba jelena atanackovic jelica jovanovic jelisaveta nacic katarina aleksic knjiga ljiljana bakic marija pavlovic Mikser milena zindovic milica krstic milica steric MoMoWo njen krug nove tehnologije novi sad pariz priznanje projekat radionica salon arhitekture sara dimitrijevic snezana vesnic zaha hadid zaklina gligorijevic zene u arhitekturi ženski rokovnik


Faktor | Neuer srušio rekord legendarnog njemačkog golmana\nNeuer srušio rekord legendarnog njemačkog golmana\nObjavljeno: 12.06.2019. u 10:38\nNeuer je u 88. nastupu za fudbalsku reprezentaciju Njemačke, s kojom je 2014. godine osvojio Svjetsko prvenstvo, upisao 37. clean-sheet\nVisoku pobjedu Njemačke nad Estonijom (8:0) posebno će pamtiti kapiten Elfa Manuel Neuer.\nJedan od najboljih golmana na planeti u posljednje dvije godine imao je mnogo problema s povredama, no čini se da je 33-godišnji čuvar mreže ponovo u željenoj formi, a u utorak navečer srušio je jedan zanimljiv rekord.\nNaime, Neuer je u 88. nastupu za fudbalsku reprezentaciju Njemačke, s kojom je 2014. godine osvojio Svjetsko prvenstvo, upisao 37. clean-sheet i tako prestigao legendarnog Seppa Maiera, koji je u 36 navrata sačuvao svoju mrežu u nastupima za Njemačku.\n- Ni tri pobjede zaredom i osam golova u posljednjoj utakmici ne zadovoljavaju navijače jer Njemačka jer prije svega fudbalska zemlja, ali ne zamaramo se time... Na pravom smo putu da složimo sjajnu ekipu za EURO 2020 i vratimo Elf tamo gdje mu je mjesto, na vrh evropskog i svjetskog fudbala - rekao je Neuer.\n— OptaFranz (@OptaFranz) 11. lipnja 2019.\nManuel NeuerFudbalska reprezentacija NjemačkeKvalifikacije za EURO 2020\nU izboru Kickera\nNakon duple krune Bayern pokupio i sva individualna priznanja\nPoklon za titulu\nKlupsko rukovodstvo Liverpoola pripremilo specijalno iznenađenje za fudbalere


"Ja sam najveći gubitnik u istoriji" - BIGportal.ba\n“Ja sam najveći gubitnik u istoriji”\n24 Aprila, 2020 24 Aprila, 2020 0192\nLegendarni defanzivac Milana Paolo Maldini prokomentarisao je u razgovoru sa Kristijanom Vijerijem svoju karijeru koju je celu proveo na San Siru.\nMaldini je igrao za Milan od 1984. do 2009. godine, te u najtrofejnijoj eri “rosonera” osvojio 25 trofeja.\nIzmeđu ostalog, pet puta je osvojio Ligu šampiona, ali za nečim ipak žali.\n“U stvari, ja sam najveći gubitnik u istoriji. Osvojio sam mnogo ali i izgubio tri finala Lige šampiona jedno finale UEFA Superkupa, tri finala Interkontinentalnog kupa, finale Evropskog prvenstva i finale Svetskog prvenstva”, rekao je Maldini.\nMaldini će verovatno zauvek da pamti Istanbul 2005. kada je Milan ispustio vođstvo od 3:0 na poluvremenu protiv Liverpula, na kraju igrao 3:3 i izgubio finale LŠ na penale.\n“Bela tačka” bila je kobna po njegov tim i u finalu Mundijala 1994. u SAD gde je Italija poražena od Brazila, dok su “zlatnim golom” Davida Tretegea u produžecima “Azuri” izgubili finale EURO 2000. od Francuske.\nMaldini se od reprezentativnog dresa oprostio nakon kontroverznog poraza od Južne Koreje u osmini finala SP 2002, da bi četiri godine kasnije Italija postala prvak sveta u Nemačkoj.\nU Srbiji 207 novozaraženih koronavirusom


Ulaganje u rad i talenat uvijek su dobra investicija | Trebinje Danas\nMješoviti Holding “Elektroprivreda Republike Srpske” nastavio je i pored izuzetnih projekata koji su u toku da u kontinuitetu podržava sportske kolektive i mnogobrojna udruženja i organizacije u cijeloj Republici Srpskoj.\nSa iskrenom željom za što boljim rezultatima MH “Elektroprivreda Republike Srpske” podržala je djelovanje Organizacije mladih “Sitnica” iz Bileće.\nPomenuta organizacija dobro je poznata po entizijazmu i aktivizmu mladih u Bileći i okolini po uređenju sportskih terena, ali i drugim društveno korisnim aktivnostima, kao što su reaktivacija i uređenja sportskih terena i slično.\nNa pruženoj podršci našeg energetskog giganta zahvalio se Dragan Delić, predsjednik Organizacije mladih “Sitnica” Bileća.\nGeneralni direktor MH “Elektroprivreda Republike Srpske” Luka Petrović želi da se Bileća i KK “Heo” što prije vrati u vrh košarke Republike Srpske, gdje je ne tako davno i bio. Ne zaboravlja se da su bilećki košarkaši igrali evropske utakmice, a sad su nažalost u teškoj situaciji. Uz želju da se što prije vrate gdje im je i mjesto podršku je pružiola MH “Elektroprivreda Republike Srpske”.\nNa pruženoj pomoći zahvalio se prvi među jednakima, predsjednik KK “Heo” Andrija Vujović.\n„Podršku u svojim aktivnostima od MH “Elektroprivreda Republike Srpske” dobio je i Sportski savez opštine Foča. Ova sportska asocijacija u skladu sa mogućnostima pomaže razvoj sporta Foče, i na raspolaganju je svima“, naglasio je ovo predsjednik Saveza Duško Rašević, uz zahvalnost Luki Petroviću na pruženoj podršci.\nDirektor Petrović naglasio je da Mješoviti Holding “Elektroprivreda Republike Srpske” u vremenu velikih investicija, ali i turbulencija na tržištu energije i energenata nastoji pomagati društveno korisne asocijacije, i tako će činiti i ubuduće.


Dženifer Lopez se ovim modnim izdanjem nije proslavila\nDženifer Lopez, po mišljenju mnogih, ima savršeno izvajano telo, za šta su zaslužni sati napornih treninga. Iako je napunila 50 godina, na izgledu joj zavide i dvostruko mlađe devojke, a već se prave šale kako ona zna tajnu večne mladosti. Latino diva uživa u komplimentima i svesna je svog zavodljivog izgleda, te na nastupima nosi izazovne providne kombinezone i haljine koji su njen svojevrsni zaštitni znak. Ipak, i njoj se kao i svima drugima dešava da napravi modni peh.\nLatino diva u novoj ulozi\nPevačica i glumica doputovala je u Njujork kako bi odradila probu za novu epizodu popularne američke TV emisije “Saturday Night Live”, u kojoj će se pojaviti u ulozi voditelja, čime će zaokružiti tekuću godinu u originalnom stilu.\nSakrila svoje obline: Da li ova haljina čudnog kroja pristaje Dženifer Lopez?\nA post shared by Celebrities Style (@stylecelebsdaily) on Dec 6, 2019 at 9:22am PST\nSlavna lepotica je na probu došla u odevnoj kombinaciji koja, po mišljenju dežurnih kritičara na društvenim mrežama, promašaj. Dženifer Lopez je obukla oversize haljinu bele boje sa plisiranim detaljima. Preko nje je ponela krzneni prsluk, a kombinaciju je upotpunila kaubojskim čizmama, upečetljivim kaišem i nakitom.\nJoš jedna potvrda velike ljubavi: Aleks Rodrigez ponovo zaprosio Džej Lo (video)\nA post shared by Jennifer Lopez Fan Page 👑 (@jlotruelove_) on Dec 6, 2019 at 6:57am PST\nOsim što su mnogi primetili da je ovakav model haljine “progutao” Dženifer Lopez i prikrio njene zanosne obline, neobično je rešila da letnju haljinu upari sa zimskim komadima garderobe.\nA post shared by Jennifer Lopez Fan Page 👑 (@jlotruelove_) on Dec 6, 2019 at 6:18am PST\nKako se vama dopada odevna kombinacija koju je Dženifer Lopez ponela?\nSuper je, oduševljena sam!\nNije se proslavila, ume ona to i bolje!\nA post shared by Ugurrefer Lopez(Jlo’s 2th Son) (@jlopez_fromtheblock) on Dec 6, 2019 at 3:57am PST\nBožić u domu Dženifer Lopez: Latino diva uživa u prazničnoj čaroliji


Saopštenje za javnost povodom zagađenja - Belgrade Running Club\nSaopštenje za javnost povodom zagađenja\nVeroljub Zmijanac· 15/01/2020\nBeogradski trkački klub od svog osnivanja se vodi vizijom u kome akivni pojedinci preuzimaju odgovornost za svoje zdravlje i ujedno postaju agenti u promociji sportske kulture u Beogradu.\nNaša filozofija uvek je uključivala ideju da ne postoji bolja fizička aktivnost, nego trčanje na otvorenom, u prirodi, zajedno sa svojim timom i sve to pod stručnim nadzorom fakultetski obrazovanih profesora fizičke kulture, doprinosi sveopštem kvalitetu života svojih članova, kako na fizičkom, tako i na mentalnom planu.\nPovodom sve učestalijih pitanja članova i prijatelja kluba i šire javnosti saopštavamo naš stav povodom treniranja trčanja u uslovima alarmantne zagađenosti vazduha.\nNa osnovu preporuke Svetske zdravstvene organizacije i Insituta za javno zdravlje Srbije “Dr Milan Jovanović Batut“, koji se posebno odnosi na boravak i rad na otvorenom:\nBeogradski trkački klub svakog dana prati kvalitet vazduha na lokacijama na kojima se trening odvija, i na osnovu parametara za taj dan modifikuje planirani trening. Za praćenje i analizu koristimo mrežu SEPA, “OBJEDINJENI PRIKAZ AUTOMATSKOG MONITORINGA KVALITETA VAZDUHA U REPUBLICI SRBIJI” koja je vidljiva na www.amskv.sepa.gov.rs/\nKao Klub odgovoran pre svega svojim članovima, obavezujemo se da stalno radimo na podizanju standarda da zadovoljimo njihove potrebe. Zato ćemo u uslovima koji ne zadovoljavaju standard za trčanje napolju trening obavljati: u sali sportskog centra Sport Active, u Atletskoj dvorani na Banjici i otvoreni trening trčanja vikendom Avali.\nSvim članovima i trkačima Beograda koji pripremaju trke na proleće i koji imaju mogućnost da trening trčanja urade unutra, predlažemo trening na trkačkoj traci ili na lokalitetu gde je kvalitet vazduha prihvatljiv. Svim prijateljima kluba i javnosti preporučujemo da prate zvanične podatke, preuzimaju preventivne mere, i ne izlažu svoje respiratorne organe dodatnom riziku bez potrebe.\nSva zvanična saopštenja Kluba pratite na našoj FB grupi i na našem sajtu.\nDirektor Beogradskog trkačkog kluba\nPrevious Article2019 stvari na koje smo ponosni!\nNext ArticleBRC Škola trčanja 2020 – Rane prijave do 15. marta!


Servisne informacije za Beograd, na dan 24.5.2018. godine | Servisne informacije Beograd\nDatum: 24.05.2018 | tagovi: GSP Elektrodistribucija Vodovod radovi na putu radovi na vodovodnoj mreži izmene režima\nIzmene na linijama broj: 15, 27E, 35, 43, 60, 84, 704, 706, 707 zbog pripremnih aktivnosti za proslavu „Dana Policije“ (24.05. / 25.05.2018)\nZbog pripremnih aktivnosti za proslavu „Dana Policije“, biće zatvoren za saobraćaj Bulevar Nikole Tesle na delu od ulice Ušće do ulice Trešnjinog cveta, kao i ulica Ušće od Poslovno – tržnog centra „Ušće“ (ulaz – izlaz iz garaže) do Brankovog mosta i deo ulice Ušće pored reke Save, u četvrtak 24.05. i petak 25.05.2018. godine, (okvirno) u periodu od 15:00 do 23:00 časa, menja se režim rada linija JGP-a, na sledeći način:\nVozila sa linija 15, 84, 704, 706, 707, u oba smera saobraćaće: Brankov most – Bulevar Mihajla Pupina – Trešnjinog cveta – Bulevar Nikole Tesle i dalje redovnim trasama\nVozila sa linija 27E, 35, 43 u oba smera, saobraćaće: Brankov most – Bulevar Mihajla Pupina – Milentija Popovića – Vladimira Popovića – terminus Blok 20\nMinibus sa linije 60 u smeru ka Toplani će saobraćati: Brankov most – Bulevar Mihajla Pupina – Milentija Popovića – Saobraćajnica pored hotela Hyatt – Vladimira Popovića – Zemunski put – Staro sajmište i dalje redovnom trasom. U smeru ka terminusu Zeleni venac nema izmene\n„Novi Beograd /Ušće/“ za linije 43 i 60\n„Staro Sajmište“ u smeru ka Kotežu za liniju 43\nSavski venac: Balkanska 41\nPalilula: Slanački put bb, Borčanskih žrtava 1914. bb – Borča\nZvezdara: Zapadno selište bb – Konjarnik, Save Petkovića 10-12 – Veliki Mokri Lug\nVoždovac: Bulevar oslobođenja 44\nČukarica: Čukarička 19, Beogradska 165 – Sremčica\nRakovica: Čajnička 3/4 – Petlovo brdo, Stevana Opačića 2 – Miljakovac, Slavka Rodića 2\nNovi Beograd: Velemajstora Bore Kostića 16 – Bežanijska kosa\nZemun: Vojvođanskih brigada 66 – Batajnica\nBarajevo: Dragutina Jovanovića Karla 31 – Baćevac\nSurčin: Prilivak 10 – Jakovo, Braće Gavrajić 54 – Boljevci\nČukarica: 7. jula 54 – Ostružnica\nU četvrtak, 24.05.2018. godine, bez struje delovi opština Vračar, Zvezdara, Palilula, Voždovac, Čukarica, Zemun, Obrenovac i Sopot. Više informacija o rasporedu isključenja možete pogledati na sajtu www.epsdistribucija.rs.


Google+ OGLASI NEKRETNINE POŽEGA: POŽEGA - STANOVI (OGLASI NEKRETNINA)\nPOŽEGA - STANOVI (OGLASI NEKRETNINA)\nVrlo lako i potpuno besplatno možete postaviti svoj oglas za kupovinu ili prodaju stana u Požegi. Samo postavljanje oglasa traje svega nekoliko minuta a dobra strana jeste i ta da uz sam tekstualni deo oglasa za kupovinu ili prodaju stana u Požegi, možete postaviti i fotografiju nekretnine na koju se dati oglas odnosi.\nUkoliko ste Vi prodavac i prodajete svoj stan, preporučujemo da nikako ne propustite ovaj način oglašavanja svog stana u Požegi. Obavezno postavite i fotografije stana u Požegi jer kako bi se reklo - fotografija govori hiljadu reči, tj postavljavljanjem fotografije stana koji prodajete u Požegi Vi automatski pružate mogućnost da potencijalni kupac odmah stekne pravu sliku i uvid kakav je to stan koji se prodaje, kakav je enterijer i eksterijer datog stana.\nNajveća pogodnost jeste ta da ovde postavljen Vaš oglas, automatski će biti prikazan i na mnogim drugim sajtovima koji objavljuju kupovinu i prodaju stanova u Požegi. Objavljivanje i na drugim sajtovima se vrši automatski i u realnom vremenu.\nZa postavljanje svog oglasa u ovoj grupaciji mrežnog oglašavanja kupovine ili prodaje stanova u Požegi nije potrebno nikakvo prijavljivanje i registracija, a samo postavljanje je lako i traje svega nekoliko minuta.\nSvoj oglas sa fotografijom nekretnine za kupovinu ili prodaju stana u Požegi, možete postaviti na ovom blogu, odmah ispod ovog teksta.


MARKER ZA STAKLO MILAN ZELENI FLUOGLASS 2-4mm 591296012 | www.uni.rs\nMARKER ZA STAKLO MILAN ZELENI FLUOGLASS 2-4mm 591296012\nŠifra artikla: 82891\nMARKER ZA STAKLO MILAN ZELENI FLUOGLASS je marker za glatke neporozne površine (prozori, ogledala, bele table itd.) Mastilo je na bazi vode, lako se briše pomoc´u vlažne krpe. Vrh je zakošen a debljina traga pisanja je od 2 do 4 mm.\nZahvaljujuc´i visokoj koncentraciji pigmenata boje ostaju intenzivne i svetle.\nKutija sadrži 12 markera.\nNaša ponuda je bogata markerima različitih karakteristika, pogledajte sve i izaberite sebi odgovarajući!\nNaziv MARKER ZA STAKLO MILAN ZELENI FLUOGLASS 2-4mm 591296012\nKategorija Markeri za staklo\nKataloški broj 591296012\nMarkeri za staklo 82890\nMARKER ZA STAKLO MILAN PLAVI FLUOGLASS 2-4mm 591295212\nMARKER ZA STAKLO MILAN PLAVI FLUOGLASS je marker za glatke neporozne površine (prozori,...\nMarkeri za staklo 82889\nMARKER ZA STAKLO MILAN PINK FLUOGLASS 2-4mm 591293412\nMARKER ZA STAKLO MILAN PINK FLUOGLASS je marker za glatke neporozne površine (prozori, ...\nMarkeri za staklo 82888\nMARKER ZA STAKLO MILAN NARANDŽASTI FLUOGLASS 2-4mm 591293212\nMARKER ZA STAKLO MILAN NARANDŽASTI FLUOGLASS je marker za glatke neporozne površine (pr...\nMarkeri za staklo 82887\nMARKER ZA STAKLO MILAN CRVENI FLUOGLASS 2-4mm 591293012\nMARKER ZA STAKLO MILAN CRVENI FLUOGLASS je marker za glatke neporozne površine (prozori...\nMarkeri za staklo 82886\nMARKER ZA STAKLO MILAN BELI FLUOGLASS 2-4mm 591291012\nMARKER ZA STAKLO MILAN BELI FLUOGLASS je marker za glatke neporozne površine (prozori, ...


Home / Rezultati istraživanja / POLICY BRIEFS / Neophodnost izmene odredaba Ustava Srbije o načinu njegove promene u okviru procesa pristupanja Evropskoj uniji\nIskustva članica Evropske unije pokazuju da je u procesu pregovaranja o članstvu i pristupanja EU neminovna promena ustava. Štaviše, ustavi nekih zemalja su se u tom procesu menjali više puta. Promene su se odnosile kako na uvođenje tzv. integrativnih klauzula u nacionalne ustave, tako i na izmene pojedinih odredaba ustava koje su bile potrebne radi njihovog usklađivanja sa obavezama iz članstva u EU. Pored toga, i nakon prijema u članstvo, zbog promena u funkcionisanju EU, može nastati potreba da se izmeni ustav države članice. Slično se može očekivati i u slučaju našeg ustava.\nUstav Republike Srbije predviđa složenu proceduru promene, što ga svrstava u grupu tzv. čvrstih ustava. Za promenu većine odredaba njegovog normativnog dela, kao i za promenu preambule, dva puta je potrebno obezbediti dvotrećinsku većinu poslanika Narodne skupštine (za usvajanje predloga za izmenu i za usvajanje same izmene), kao i potvrdu na referendumu od većine birača koji izađu na referendum (član 203 Ustava). Prirodno, referendum bi bio potreban i u slučaju usvajanja potpuno novog teksta Ustava.U slučaju neusvajanja predloga za izmenu, predviđeno je da se promeni Ustava po pitanjima iz tog predloga ne može pristupiti u narednih godinu dana.\nImajući u vidu identifikovanu potrebu promene, sa jedne, i karakteristike postupka za promenu Ustava, sa druge strane, može se reći da će otežani način promene usporiti proces pristupanja Srbije Evropskoj uniji, kao i eventualne izmene Ustava koje će biti potrebne nakon prijema u članstvo EU. Na trajanje tog procesa svakako će uticati najmanje dva ustavna i jedan referendum o članstvu u EU. Dodatno, svaki neuspeli pokušaj ustavnih izmena (u skladu sa sadašnjim odredbama o reviziji) značio bi još po jednu godinu više.\nZbog toga se u ovom izveštaju, na osnovu analize ustavnih odredaba i dosadašnjih iskustava u vezi sa ustavnim revizijama, kao i analize ustava zemalja članica EU, daju predlozi za izmenu odredaba Ustava o njegovoj promeni.\nU sagledavanju reforme Ustava treba imati u vidu i njenu dinamiku. Potreban je sveobuhvatni plan ustavne reforme koji bi uključio sve potrebne, odnosno planirane izmene. Treba voditi računa o ostvarljivosti plana, odnosno trajanju reforme, posebno u svetlu složenosti postupka za promenu ustava.\nPitanje načina promene ustava trebalo bi razmatrati pre pokretanja postupka promene različitih delova ustava ili najkasnije zajedno sa diskusijom o promeni drugih delova ustava.Tačnije, ustavne odredbe o reviziji trebalo bi izmeniti pri prvoj sledećoj reviziji, bilo da ona bude totalna (ako se prihvati stanovište da je potrebno izmeniti ceo Ustav, bez obzira na pristupanje EU, kao što je izneto u stručnim analizama) ili parcijalna. Ovaj izveštaj pisan je sa ciljem da blagovremeno podstakne raspravu o ovoj temi.


Spasite Virungu, najstariji nacionalni park u Africi\nWWF je danas pokrenuo kampanju za zaštitu Nacionalnog parka Virunga od eksploatacije nafte. Organizacija poziva kompaniju Soco da obustavi svoje planove za istraživanje nafte u Virungi\n15.08.2013. 15:40h Ažurirano: 15.08.2013. 15:40h\nSvjetski fond za prirodu (WWF) upozorio je danas da naftna istraživanja ugrožavaju najstariji afrički nacionalni park Virunga u Kongu, na čijoj teritoriji je zabilježena najveća biološka raznovrsnosti na tom kontinentu.\nU posljednjem izvještaju WWF-a se ističe da bi upravljalnje tim parkom na održivi način, umjesto da se koristi za štetnu eksploataciju nafte, lokalnom stanovništvu moglo donijeti 1,1 milijardu dolara godišnje.\n"Bogati prirodni resursi Virunge tu su za dobrobit stanovnika Konga, a ne da ih crpe strane naftne kompanije", rekao je direktor WWF-a\nStudija "Ekonomska vrijednost Nacionalnog parka Virunga" ukazuje da bi koncesije za eksploataciju nafte, koje su dodijeljene za više od 85 odsto površine parka, mogle prouzrokovati zagađenje, političku nestabilnost i koštati ljude njihovih radnih mjesta.\nU junu ove godine, UNESCO-ov komitet za svjetsku baštinu pozvao je na povlačenje svih naftnih koncesija u Virungi i pozvao koncesionare kao što su Total SA i Soco International PLC da ne poduzimaju istraživanja na području UNESCO svjetske prirodne baštine. Total SA obavezao se na poštovanje granica parka Virunga, ostavljajući samo englesku kompaniju Soco, kao jedinu naftnu kompaniju s planovima za istraživanje unutar parka.\n"Bogati prirodni resursi Virunge tu su za dobrobit stanovnika Konga, a ne da ih crpe strane naftne kompanije", rekao je direktor WWF-a u Kongu Rejmond Lumbuenamo. On je istakoa da budućnost njegove zemlje zavisi od održivog razvoja, i dodao da od parka ekonomski zavisi više od 50.000 ljudi.\n"Crpljenje nafte ovde moglo bi imati razorne posljedice za lokalne zajednice koje se oslanjaju na Virungu za ribu, vodu za piće i druge potrebe", kazao je Lumbuenamo.\nU izvještaju se navodi da bi izlivanje nafte, curenje cjevovoda i paljenje plina moglo zagaditi vazduh, vodu i tlo toksinima, na što su ukazale i studije iz drugih područja gdje se eksploatiše nafta, koje su otkrile da naftna industrija može uzrokovati zdravstvene probleme i sukobe zbog nalazišta. Studija je pokazala da bi ekstrakcija nafte mogla ugroziti slatkovodne ekosisteme, bogate šume i rijetke biljne i životinjske vrste Virunge.\nPark je dom za više od 3.000 različitih vrsta životinja, uključujući i kritično ugrožene planinske gorile.\n"Sad je vrijeme da povučemo crtu. Naftne kompanije stoje na pragu jednog od najvrjednijih i najosjetljivijih mjesta, ali nećemo stati dok Virunga ne bude sigurna od ove potencijalne ekološke katastrofe", rekao je izvršni direktor WWF Internationala Lase Gustavson.\nWWF je danas pokrenuo kampanju za zaštitu Nacionalnog parka Virunga od eksploatacije nafte. Organizacija poziva kompaniju Soco da obustavi svoje planove za istraživanje nafte u Virungi i svim ostalim mjestima koja su svjetska prirodna baština.\nPotpisom peticije na wwf.panda.org možete pomoći da se spasi ovaj nacionalni park.\n1 / 3 Foto: Nationalgeographic.com\n25.07. 21:20 h\t30\t34096\n26.07. 07:10 h\t15204\n25.07. 18:13 h\t11747\n26.07. 07:21 h\t5189\n25.07. 17:06 h\t140\t5153


ITstreet -Asus RT-AC1200G+ ruter\nAsus RT-AC1200G+ ruter\nObjavljeno Oct 28, 2017\nU zadnje vreme sam imao prilike da se često družim sa dual bend ruterima i mislim da je odavno bilo krajnje vreme da sebi nabavim jedan takav. Izbor je pao na malo stariji Asusov model koji se uklapao u moju monetarnu politiku ali i određene zahteve. Na kraju mi je preostalo malo novca za jedan drugi uređaj o kome će svakako biti reči u narednom periodu.\nRT-AC1200G+ je uređaj 802.11ac standarda koji radi na dva frekventna opsega gde podatke na 2,4GHz prenosi brzinom od 300Mbps a na 5GHz je to 867Mbps. Ovo su standardne brzine za ovu klasu uređaja i ovaj cenovni rang. Ruter je mat crne boje sa stilizovanim rombovima sa gornje strane. Tu je LED sekcija plave boje koja ne sija prejako a noću je to donekle diskretno. LED su poređane redom: power, 4 x LAN, po jedna za oba frekventna opsega i na kraju za USB. Sa donje strane su prorezi za ventilaciju kao i mesta za vešanje na neku vertikalnu površinu. Po jedna antena je postavljena sa strana, dok su dve iza i sve su od po 5dBi. Antene se ne mogu skidati i eventualno zameniti jačim. Sa zadnje strane su priključak napajanja, dugme za paljenje, USB 2.0 port, pin hole za reset, WAN i četiri LAN porta. Svi portovi su gigabitni (10/100/1000 BaseT). Na začelju je WPS dugme.\nAsus je u crno mat kućište spakovao Broadcom-ov BCM47189 čip koji radi na 900MHz a u pitanju je jedan od prvih takvih čipova koji su u stanju da samostalno obrađuju oba frekventan opsega. CPU je potpomognut sa 128MB RAM-a i još 16MB za podatke. Od prisutnih tehnologija prisutne su MIMO 2x2 za oba frekventna opsega gde će se u svakom trenutku napajati po dva uređaja, nevezano koju brzinu koriste. AiRadar je tehnologija gde se signal na 5GHz "sabija" uz pomoć finih podešavanja gde se na taj način povećavaju domet i dinamička brzina prenosa, kao i sveobuhvatna stabilnost. Ovo je u suštini Beamforming tehnologija koju smo imali prilike da sretnemo kod drugih proizvođača i nije nikakva novost.\nU radu je opravdao očekivanja. Brzine prenosa su bile u granicama specifikacija s tim što je u mom slučaju usko grlo bežični adapter na računaru sa svojih 150Mbps (TL-WN722N). Jačina signala je pristojna a pokrivenost porodične kuće na sprat zadovoljavajuća. Na nekoliko metara udaljenosti (iza dva zida) na 2,4GHz jačina signala je u proseku -47dBm a na 5GHz oko -56dBm. Gigabitni port ostvaruje brzine u skladu sa specifikacijama i u kombinaciji sa nekim NAS-om će ostvariti pun potencijal. USB port je možda mogao biti i 3.0 ali ne treba terati mak na konac. Za dual bend ove cenovne kategorije ima sve što treba da ima a Asus nije škrtario u pogledu propusne moći.\nOvim ruterom se može upravljati preko web GUI-a ili mobilne aplikacije. Kucanjem IP adrese pregledač nas vodi na Asusovo grafičko sučelje (AsusWRT) koje se dosta razlikuje od onoga što se može sresti prilikom rada sa Tendom ili TP-Linkom. Početnim podešavanjem se postavljaju SSID i lozinka a nisam primetio da se ovaj korak može zaobići, tj. da se ruter konfiguriše bez postavljanja lozinke.\nMeni GUI-a je podeljen na Quick Internet Setup, General i Advanced Settings. Kroz ovaj prvi se prolazi prilikom početnog podešavanja rutera. Pod General se nalaze osnovne opcije: Network map, Guest network, Traffic manager, Parental controls i USB aplication. U okviru Mrežne mape je lista povezanih uređaja i stanje uređaja na USB portu a sve to slikovito prikazano kroz koji nivo zaštite ide ka internet mreži. Desno je sistemski status gde se mogu videti osnovni podaci o oba frekventna opsega kao i stanje i zauzeće hardvera rutera (CPU i RAM). Pod menadžerom saobraćaja su opcije vezane za praćenje protoka i QoS. Pod USB aplikacijama imamo četiri aplikacije. AiDisk se koristi za deljenje fajlova sa diska kroz mrežu. Media Services and Servers se koristi za podešavanje UPnP, Itunes, FTP I Network Place (Samba). Štampač se podešava u okviru Network Printer Server. Asus je ovde uveo podršku za korišćenje 3G/4G bežičnog modema a može se koristiti i Android telefon kao dongle. Za korišćenje ovog zadnjeg je veoma bitno nadograditi ruter na najnoviju verziju firmware-a a ukoliko je ista dostupna, imaćemo obaveštenje u vidu uzvičnika u gornjem desnom uglu. U padajućem meniju je poveća lista USB adaptera a prethodno je potrebno izabrati između Android telefona i USB modema.\nU Advanced Settings sekciji pod Wireless su podešavanja vezana za kanale, modove i protok za oba frekventna opsega. Tu su još WPS, WDS (Bridge), MAC filter a zanimljivo je da "pomoć" nije odvojena desno kao kod konkurencije već se pojavljuje u prozoru kada nanesemo pinter na određenu opciju. Pod LAN su IP i Subnet Mask adrese, podešeavanje DHCP servera, rutovanje saobraćaja ka drugim ruterima povezanim na ovaj, podešavanja IPTV-a i Switch-a. WAN je skup opcija vezanih za internet konekciju a imamo još IPv6, VPN, Firewall... Pod administracijom imamo opciju da ruter podesimo kao Access Point (AP-pristupna tačka). Tu su još sistemske opcije, nadogradnja firmvera i deo vezan za snimanje podešavanja na hdd, kao i restore istih ako se za to ukaže potreba. Na kraju su Network Tools sa analizom mreže, Netstat i Wake-on-LAN.\nZa mobilne uređaje se može preuzeti aplikacija ASUS Router gde se može naći dosta opcija koje već postoje na web grafičkom sučelju. Tu je grafički prikaz broja povezanih uređaja (wireless, wired), protok kao opterećenje sistema (rutera). Svaki od povezanih uređaja se može jednostavno "odvezati" a zgodno je i da se mobilnim uređajima dodele imena umesto onih generičkih tako da znamo da je android-1234*random broj zapravo mobilni telefon vaše supruge gde se istom može malo "zaviti" protok, ukoliko pivo nije dovoljno hladno. Lozinke se mogu menjati za oba frekventna opsega, kao i SSID. Pod more su Features sa ostatkom opcija koje se ne tretiraju kao osnovne. Pod plugins imamo AiCloud, AiPlayer, AiCam i Asus Extender. Svi pluginovi se moraju preuzeti iz prodavnica, gde je prvi zapravo joše jedan Cloud, AiPlayer je aplikacija za strimovanje muzike, AiCam za online povezivanje sa Asusovim kamerama za video nadzor i na kraju možda i najkorisnija za skeniranje najboljeg mesta za postavljanje wi-fi extendera. Sve ikonice u početku vode ka prodavnici ali nakon instalacije aplikacija, vode ka njima. Zanimljivo da ni u web GUI, ni u Asus Router nema opcija da se LED na kontrolnom panelu isključe. Pod Third-Party trenutni je samo XiiaLive za slušanje online radija.\nZa ovih dve nedelje ni jednom nisam imao potrebe da restartujem ruter. Upravljački interfejs funkcioniše bez greške a aplikacija na mobilnom telefonu je i više nego dovoljna za svakodnevne potrebe. Mada i nema tu šta da se podešava, sem eventualnog praćenja saobraćaja i povezanih uređaja. Iako je u pitanju stariji model, ima sve što realno i treba da ima: dva frekventna opsega, prave gigabitne portove i USB port. Valjalo bi da je isti 3.0 ali meni završava posao. Domet je zadovoljavajući gde je porodična kuća na sprat pokrivena u odličnoj meri, s tim da je ruter na spratu. U podrumu je signal malo slabiji a to inače planiram da eliminišem uskoro extenderom. I na kraju, Asusov ruter se sa oba frekventna opsega prijavljuje pod jendim SSID što će reći da poseduje Smart Connect funkciju, gde će se povezani uređaju automatski povezivati na bolji opseg po potrebi, brzo i neprimetno, a to se najbolje oseti na mobilnim uređajima. Uređaji koji nemaju mogućnost prijema 5GHz signala, logično taj frekventni opseg neće ni videti.\nObjavljeno u recenzije\nTelenor Smart HD (aka Alcatel OT-995)14647\nTelenor Smart Pro 2 (aka Alcatel M\_'Pop)6441\nUkupno 162765 poseta | 1 posetilac(a) online


Međutim, ovo je mala satisfakcija za harangu, atmosferu linča i političko orgijanje kroz koje se prolazilo. Stoga je ovoj zemlji potreban zakon po kojem će financijske posljedice zbog politički motiviranih optužnica koje padaju na sudovima iz svog džepa plaćati korumpirani i nesavjesni tužitelji, a ne građani, odnosno proračun BiH, napisao je Radončić.\nAko se ima u vidu da je gospođa Šahman već dobila naknadu od 26.500 KM, gospodin Dautbašić od 30.854 KM, Radončić 24.025,95 KM, a sličan iznos dobit će i gospodin Zijad Hadžijahić, te kada se dodaju buduće posebne pojedinačne odštete zbog boravka u pritvoru i trogodišnjeg suđenja, jasno je da se radi o šteti od više stotina tisuća KM koja je nastala kao posljedica zloupotrebe pravne države i položaja, priopćili su iz SBB-a.\nSBB još jednom potencira važnost vladavine prava i onemogućavanje povratka na stanje kada su se optužnice pisale u obiteljskim i stranačkim prostorijama, dodaje se u priopćenju.


Dakkada FC v Nasarawa United Tipovi za kladjenje 2021-07-28 15:00:00\nDakkada FC - Nasarawa United Tipovi za kladjenje\nNAJBOLJA DAKKADA FC VS NASARAWA UNITED PROGNOZA.\nDakkada FC -0.25 (AH)\nPrognozirano: 1.85 - 28. lip 11:35\nFudbal - Nigerija: NPFL Preostala su još tri kola do kraja prvenstva u Nigerijskoj ligi. Dakkada i Nasarawa igraju promenljivo i nestabilno u poslednje vreme, ali s obzirom da je Dakkada prava sila na koju treba računati kod kuće, u tom slučaju treba uzeti u obzir pobedu domaćeg tima ovde.\nTim Dakkada FC je postigao pogodak na 88% utakmica na domaćem terenu ove sezone\nDakkada FC-Nasarawa United\nDakkada FC da pobedi\nNerešeno - Dakkada FC (-1) (EH)\nNasarawa United +1.50 (AH)\nPrognozirano: 1.27 - 28. lip 10:20\nDo kraja šampionata Nigerije vodiće se velika borba za drugo mesto koje vodi u Ligu šampiona Afrike. Dakada je bezbrižna na sredini tabele. Bodovi su potrebniji gostima koji i dalje imaju šanse da se bore za titulu. Nasarava ima tri vezana poraza na gostovanjima. U prvom delu šampionata Nasarava je na svom terenu dobila sa 3:0 današnjeg rivala.\nDAKKADA FC - NASARAWA UNITEDKO ĆE POBEDITI?\nNasarawa United da pobedi ili igra nerešeno\nDakkada FC prima 1.2 golova na 35 utakmica ove sezone\nDakkada FC da pobedi Draw No Bet\nNasarawa United +0.50 (AH)\nDakkada FC da pobedi ili igra nerešeno\nTim Dakkada FC je postigao najviše golova u vremenskom intervalu 31-45 ove sezone\nTim Dakkada FC je primio 76-90 golova u vremenskom intervalu 76-90 ove sezone\nPoslednji put kad je tim Dakkada FC igrao protiv ovog protivnika na ovom turniru, konačni rezultat je glasio 0-3\nIsaac George je najbolji strelac u timu Dakkada FC na ovom takmičenju ove sezone sa 7 postignutih golova\nTim Nasarawa United je postigao pogodak na 71% utakmica ove sezone\nNasarawa United prima 1 golova na 35 utakmica ove sezone


Pranje rublja na 30 stepeni neće uništiti virus korone, ali evo šta hoće\nPojavom novih slučajeva virusa ljudi čine sve što mogu kako bi se zaštitili. Iako je pranje ruku i dalje najučinkovitija metoda, postoje i drugi koraci koje možemo preduzeti kako bismo smanjili rizik od daljnjeg širenja smrtonosnog virusa.\nJedan stručnjak tvrdi da je važno upamtiti da odjeća i ručnici mogu biti idealno tlo za bakterije u kojima žive, pogotovo ako ih koristi više od jedne osobe. Zato je ključno oprati odjeću više nego što je to uobičajeno i preduzmite dodatne korake kako biste spriječili širenje virusa.\nIpak, stručnjaci upozoravaju da pranje tih predmeta na "30 stepeni" neće nužno biti dovoljno za ubijanje virusa.\nŠto je viša temperatura na kojoj perete odjeću, veća je vjerovatnoća da ćete ubiti prisustvo Covid-19 virusa.\n- Naša telesna temperatura koja iznosi oko 37 stepeni Celzijusa, pruža idealne uslove za opstanak bakterija i virusa u tijelu. To znači da ako se želite boriti protiv virusa korone, često pranje garderobe na 30 stepeni Celzijusa neće biti dovoljno. Većina virusa ne može preživjeti na temperaturama većim od 60 stepeni Celzijusa, tako da možete oprati određene komade odjeće, ručnika, posteljine, rukavica, maramica na jačem programu.\nPostoji nekoliko dodatnih koraka koje možete preduzeti kako biste povećali svoje šanse za sprečavanje infekcije virusom korone.\nEkstremne temperature mogu spriječiti širenje bakterija, pa je dobra ideja preduzeti dodatne korake tako što ćete svoje oprane predmete staviti u sušilicu, po mogućnosti oko 20 minuta.\nTakođer imajte na umu da pegla za rublje može doseći temperaturu veću od 100 stepeni, tako da većina bakterija i virusa ne može preživjeti nakon peglanja.\nSvako ko je bio na području u kojem je prisutna epidemija COVID-19, ili koji je bio u kontaktu sa, za koji se sumnja ili se sumnja da je zaražen, ili je posjetio zdravstvene ustanove u kojima se liječi bolest, treba da se pridržava sledećih uputstava:\n- smanjiti kontakte sa drugim ljudima u domaćinstvu, radnom mjestu ili javnim mjestima u narednih 14 dana,\n- ako osetite simptome infekcije disajnih puteva (temperatura, kihanje, kašalj, curenje nosa, otežano disanje ili drugo), odmah nanesite masku na usta i nos, povećajte higijenu ruku (pranje toplom vodom i sapunom), izbjegavajte kontakt s drugim osobama , kad kihnete ili kašljete, koristite maramicu i nazovite epidemiologa u institutu ili odjelu javnog zdravlja u vašem području boravka. Daljnja uputstva dobit ćete od epidemiologa.